pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.เผยผลสำรวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์
วันอังคารที่ 6 กรกฎาคม 2564
วธ.เผยผลสํารวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์
วธ.เผยผลสํารวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์
วธ.เผยผลสํารวจส่วนราชการทั่วประเทศร้อยละ 75 หนุนรณรงค์แต่งกายผ้าไทย 2 วันต่อสัปดาห์ ขอบคุณผู้ว่าราชการจังหวัด ส่วนราชการให้ความร่วมมือเป็นแบบอย่างสวมผ้าไทย โดยขยายผลจัดทําสื่อรณรงค์แต่งกายผ้าไทยของ อบจ. และประธานสภาวัฒนธรรมจังหวัด ในรูปแบบอินโฟกราฟิกเผยแพร่ผ่านสื่อออนไลน์ต่อเนื่อง
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่รัฐบาลมอบหมายให้กระทรวงวัฒนธรรม (วธ.) ร่วมกับกระทรวงและหน่วยงานต่างๆ ส่งเสริมการใช้และสวมใส่ผ้าไทยเพื่อส่งเสริมอัตลักษณ์ความเป็นไทยผ่านวัฒนธรรมการแต่งกายผ้าไทยและผ้าพื้นเมือง สร้างรายได้ให้แก่ประชาชน ชุมชนและประเทศ โดย วธ. ได้มอบหมายให้สํานักงานวัฒนธรรมจังหวัด 76 จังหวัด ประสานขอความร่วมมือผู้ว่าราชการจังหวัดและส่วนราชการต่างๆ ภายในจังหวัด ร่วมรณรงค์เป็นแบบอย่างในการอย่างสวมผ้าไทย ผ้าพื้นเมือง ในรูปแบบสื่ออินโฟกราฟิก โดยมีข้อความหลัก “รักษ์ผ้าไทย รักษ์ความเป็นไทย” ตัวอย่างผ้า/ลายผ้าพร้อมข้อความสั้นๆ แสดงชนิดของผ้าและเรื่องราวความเป็นมา ซึ่งแสดงถึงอัตลักษณ์ผ้าของแต่ละท้องถิ่น เพื่อเผยแพร่ประชาสัมพันธ์ทางสื่อออนไลน์และสื่อต่างๆ ขณะนี้มีกระแสตอบรับที่ดีมาก ขอขอบคุณผู้ว่าราชการจังหวัดทุกจังหวัด ส่วนราชการต่างๆ ที่ให้ความร่วมมือสวมใส่ผ้าไทย ผ้าพื้นเมือง เป็นแบบอย่างให้แก่ประชาชน และสังคมในวงกว้าง ทั้งนี้ ได้ขยายการรณรงค์การแต่งกายผ้าไทย โดยขอความร่วมมือไปยังนายกองค์การบริหารส่วนจังหวัด (อบจ.) และประธานสภาวัฒนธรรมจังหวัดทั่วประเทศ ด้วย
ปลัดวธ. กล่าวอีกว่า ล่าสุด วธ. ได้มอบหมายให้ สวจ. สํารวจ เรื่อง การรณรงค์แต่งกายผ้าไทย ผ้าพื้นเมืองของส่วนราชการภายในจังหวัด ซึ่งภาพรวมพบว่า ส่วนราชการภายในจังหวัดต่างๆ ทั่วประเทศ ร้อยละ 75 มีการรณรงค์แต่งกายผ้าไทย 2 วันต่อสัปดาห์ ทั้งนี้ ทาง วธ. ได้มีหนังสือขอความร่วมมือผู้ว่าราชการจังหวัดและมอบหมาย สวจ. รณรงค์ให้ส่วนราชการภายในจังหวัด ตลอดจนหน่วยงานและประชาชนทั่วไป แต่งกายผ้าไทย ผ้าท้องถิ่น อย่างน้อย 2 วันต่อสัปดาห์อย่างต่อเนื่อง เพื่อให้ผ้าไทยเป็นที่รู้จักแพร่หลายและแสดงให้เห็นว่าสามารถสวมใส่ได้จริงในชีวิตประจําวัน ที่สําคัญยังเป็นการสร้างงาน สร้างรายได้ให้แก่ชุมชน หรือผู้ประกอบการด้านวัฒนธรรมด้วย
รัฐบาลไทย-ข่าวทำเนียบรัฐบาล-ธพส. คว้ารางวัลอีกแล้ว จากเวที PropertyGuru Thailand Property Awards 2021
วันพฤหัสบดีที่ 9 ธันวาคม 2564
ธพส. คว้ารางวัลอีกแล้ว จากเวที PropertyGuru Thailand Property Awards 2021
ธพส. คว้ารางวัล Best Commercial Landscape Architectural Design ในการประกวด PropertyGuru Thailand Property Awards 2021 จากโครงการอาคารจอดรถและศูนย์ซ่อมบํารุง (Depot) ศูนย์ราชการเฉลิมพระเกียรติฯ แจ้งวัฒนะ ผ่านการจัดงานในรูปแบบออนไลน์
บริษัท ธนารักษ์พัฒนาสินทรัพย์ จํากัด หรือ ธพส. ตอกย้ําการเป็นผู้นําด้านการพัฒนาอสังหาริมทรัพย์ ภาครัฐ ที่ใส่ใจในการอนุรักษ์สิ่งแวดล้อมอย่างยั่งยืน คว้ารางวัล Best Commercial Landscape Architectural Design ในการประกวด PropertyGuru Thailand Property Awards 2021 จากโครงการอาคารจอดรถและศูนย์ซ่อมบํารุง (Depot) ศูนย์ราชการเฉลิมพระเกียรติฯ แจ้งวัฒนะ ผ่านการจัดงานในรูปแบบออนไลน์ เมื่อวันที่ 3 ธันวาคม ที่ผ่านมา
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด หรือ ธพส. ผู้บริหารโครงการศูนย์ราชการเฉลิมพระเกียรติ ๘๐ พรรษา ๕ ธันวาคม ๒๕๕๐ เปิดเผยว่า “ธพส. มีความภาคภูมิใจและเป็นเกียรติอย่างมาก ที่ได้รับรางวัล Best Commercial Landscape Architectural Design จากการประกาศผลในงาน PropertyGuru Thailand Property Awards 2021 โดยโครงการอาคารจอดรถและศูนย์ซ่อมบํารุง (Depot) ซึ่งได้รับการออกแบบด้านภูมิสถาปัตย์ที่สามารถเชื่อมโยงทุกการสัญจรจากภายนอกสู่ภายใน สอดคล้องกับวิสัยทัศน์ของ ธพส. ที่ต้องการยกระดับศูนย์ราชการเฉลิมพระเกียรติฯ แจ้งวัฒนะ สู่การเป็นต้นแบบเมืองสีเขียว คาร์บอนต่ํา”
โครงการก่อสร้างอาคารที่จอดรถและศูนย์ซ่อมบํารุง (Depot) ตั้งอยู่บริเวณด้านหลังอาคารศาลปกครองสูงสุด ภายในศูนย์ราชการเฉลิมพระเกียรติฯ แจ้งวัฒนะ ถูกออกแบบให้เป็นมากกว่าที่จอดรถ เมื่อก่อสร้างและปรับภูมิทัศน์เสร็จ อาคารจอดรถหลังนี้จะเป็นเสมือนหน้าบ้านของศูนย์ราชการเฉลิมพระเกียรติฯ แจ้งวัฒนะ ที่อํานวยความสะดวกให้แก่ผู้เข้ามาใช้บริการทั้งผู้ที่นํารถมาจอดหรือผู้ใช้บริการขนส่งสาธารณะ และที่สําคัญคือสามารถรองรับผู้คนในทุกสภาพร่างกาย เช่น ผู้พิการ ผู้สูงอายุ เป็นต้น พร้อมด้วยสวนลอยฟ้าสําหรับใช้เป็นที่พักผ่อน ด้วยการออกแบบจัดวางตําแหน่งอาคาร และการสร้างโครงข่ายเชื่อมโยงกับระบบสาธารณูปโภค จะส่งให้อาคารหลังนี้ตอบทุกโจทย์ความต้องการของผู้ใช้บริการได้อย่างแท้จริงเพื่อเชื่อมต่อระบบขนส่งสาธารณะ ช่วยลดการใช้รถยนต์ส่วนตัว แก้ไขปัญหาการจราจรที่ติดขัด และเพื่อเป็นตัวอย่างเมืองต้นแบบของการอนุรักษ์พลังงานและสิ่งแวดล้อมอย่างยั่งยืน
ดร.นาฬิกอติภัค กล่าวต่อว่า “เมื่อโครงการดังกล่าวแล้วเสร็จ จะเป็นการยกระดับให้ศูนย์ราชการเฉลิมพระเกียรติฯ แจ้งวัฒนะ กลายเป็นโมเดลของเมืองต้นแบบที่มีความทันสมัยในด้านการจัดการจราจร การเชื่อมต่อกับระบบขนส่งมวลชน รวมไปถึงการลดมลพิษในอากาศ และเป็นเมืองที่สร้างความสุขให้กับทุกคนอย่างแท้จริง”
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-รัฐบาลตั้งเป้าปี 73 มี 1.3 พันสถานีชาร์จเปิดแล็บทดสอบ EV Charger กำลังสูง รองรับธุรกิจหัวชาร์จไฟฟ้า ต่อยอดนโยบายรัฐบาลส่งเสริมยานยนต์ไฟฟ้า
วันศุกร์ที่ 5 สิงหาคม 2565
รัฐบาลตั้งเป้าปี 73 มี 1.3 พันสถานีชาร์จเปิดแล็บทดสอบ EV Charger กําลังสูง รองรับธุรกิจหัวชาร์จไฟฟ้า ต่อยอดนโยบายรัฐบาลส่งเสริมยานยนต์ไฟฟ้า
กฟผ.-สวทช. เปิดตัวศูนย์ทดสอบอุปกรณ์อัดประจุรถยนต์ไฟฟ้ากําลังสูง 150 kW เพื่อรองรับผู้ประกอบการหัวชาร์จไฟฟ้าในประเทศ ลดการนําเข้า ส่งเสริมการพัฒนาอุตสาหกรรมยานยนต์ไฟฟ้าขนาดใหญ่ในระบบขนส่งสาธารณะ พร้อมเปิดให้บริการทดสอบ 15 ก.ค.นี้
วันนี้ (5 ส.ค.65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามนโยบายรัฐบาลที่ต้องการผลักดันให้ประเทศไทยเป็นฐานการผลิตรถยนต์ไฟฟ้าที่สําคัญแห่งหนึ่งของโลก จึงได้มีการออกมาตรการจูงใจเพื่อให้มีการซื้อรถยนต์ไฟฟ้ามากขึ้น รวมถึงหน่วยงานที่เกี่ยวข้องได้ระดมสรรพกําลังส่งเสริมการผลิตที่เกี่ยวข้องกับยานยนต์ไฟฟ้า ทั้งการผลิตแบตเตอรี่ การประกอบยานยนต์ไฟฟ้าในประเทศ และการนํายานยนต์ไฟฟ้าไปใช้ขนส่งในระบบสาธารณะ ซึ่งขณะนี้ การไฟฟ้าฝ่ายผลิตแห่งประเทศไทย (กฟผ.) ร่วมกับ สํานักงานพัฒนาวิทยาศาสตร์และเทคโนโลยีแห่งชาติ (สวทช.) พร้อมเปิดตัวศูนย์ทดสอบอุปกรณ์อัดประจุรถยนต์ไฟฟ้ากําลังสูง 150 กิโลวัตต์ ตามมาตรฐาน IEC 61851 ณ ศูนย์ทดสอบผลิตภัณฑ์ไฟฟ้าและอิเล็กทรอนิกส์ (PTEC) สําหรับยานยนต์ไฟฟ้า อุทยานวิทยาศาสตร์ประเทศไทย จ.ปทุมธานี เริ่มให้บริการทดสอบ 15 ก.ค.2565 เป็นต้นไป
การร่วมมือครั้งนี้นับเป็นอีกก้าวสําคัญของการผลักดันระบบนิเวศน์ของการผลิตยานยนต์ไฟฟ้าในประเทศไทย โดยมีเป้าหมายคือ การสร้างบรรทัดฐานด้านความปลอดภัยของระบบชาร์จสําหรับยานยนต์ไฟฟ้าโดยสารสาธารณะ ทั้งบนถนนและแม่น้ําให้ได้ระดับมาตรฐานสากล ซึ่งสถานีชาร์จ นอกจากต้องมีทําเลที่ตั้งที่เหมาะสม ปลอดภัย ครอบคลุมพื้นที่การเดินทางแล้ว สิ่งสําคัญคือ “มาตรฐาน” ที่ต้องสร้างความมั่นใจให้กับผู้ใช้บริการ ทั้งยานยนต์ไฟฟ้าทั่วไป และยานยนต์ไฟฟ้าดัดแปลง โดยศูนย์ทดสอบฯจะเปิดให้ผู้ผลิตหัวชาร์จไฟฟ้านําผลิตภัณฑ์มาทดสอบเพื่อให้ได้มาตรฐาน ครอบคลุมการทดสอบหัวชาร์จไฟฟ้าแบบกระแสตรงขนาดใหญ่ 150 กิโลวัตต์ สําหรับการใช้งานของรถโดยสารสาธารณะไฟฟ้า หัวรถลากไฟฟ้า และเรือเฟอร์รี เพื่อลดค่าใช้จ่ายของผู้ประกอบการในการส่งหัวชาร์จไปรับรองมาตรฐานที่ต่างประเทศ ลดต้นทุนในการผลิต ลดระยะเวลาในการพัฒนา ส่งผลให้ราคาของหัวชาร์จไฟฟ้าไม่สูงมาก สามารถแข่งขันในตลาดได้
นางสาวรัชดา กล่าวต่อว่า นายกรัฐมนตรีชื่นชมความร่วมมือของสองหน่วยงานดังกล่าว ที่ได้ขับเคลื่อนงานสําคัญและเป็นปัจจัยสู่ความสําเร็จตามเป้าหมายส่งเสริมการใช้ยานยนต์ไฟฟ้าและเป็นฐานการผลิตรถยนต์ไฟฟ้าที่สําคัญแห่งหนึ่งของโลก อนึ่ง ศูนย์ทดสอบฯแห่งนี้ จะนําไปสู่การพัฒนาองค์ความรู้ การสร้างนวัตกรรมเครื่องอัดประจุไฟฟ้า ช่วยส่งเสริมอุตสาหกรรมยานยนต์ไฟฟ้าในประเทศให้เข้มแข็งและยั่งยืนต่อไปอีกด้วย ขณะเดียว รัฐบาลยังได้ส่งเสริมการลงทุนสถานีอัดประจุไฟฟ้า ซึ่งจะเป็นโครงสร้างพื้นฐานสําคัญที่จะสร้างความเชื่อมั่นให้กับผู้ซื้อมากขึ้น โดยกระทรวงพลังงานได้ศึกษาจํานวนสถานีอัดประจุไฟฟ้าที่เหมาะสมเพื่อรองรับการขยายตัวของยานยนต์ไฟฟ้า กําหนดเป้าหมายให้ปี 2573 ควรมีสถานี 1,394 แห่ง และมีเครื่องอัดประจุไฟรวม 13,251 เครื่อง ปัจจุบันมี 944 แห่งทั่วประเทศ (ข้อมูล ณ วันที่ 4 มี.ค.2565)
------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 25 มิถุนายน 2564 พนักงานติดเชื้อไวรัส COVID-19 จำนวน 3 ราย
วันศุกร์ที่ 25 มิถุนายน 2564
ประกาศ ขสมก. ประจําวันที่ 25 มิถุนายน 2564 พนักงานติดเชื้อไวรัส COVID-19 จํานวน 3 ราย
ประกาศ ขสมก. ประจําวันที่ 25 มิถุนายน 2564 พนักงานติดเชื้อไวรัส COVID-19 จํานวน 3 ราย
1) พนักงานเก็บค่าโดยสารรถปรับอากาศ สาย 26 เขตการเดินรถที่ 2
2) พนักงานขับรถโดยสารธรรมดา สาย 189 เขตการเดินรถที่ 6
3) พนักงานเดินเอกสาร อู่แสมดํา เขตการเดินรถที่ 5
รัฐบาลไทย-ข่าวทำเนียบรัฐบาล-อนุมัติงบ 34,528 ล้านให้ สปสช. ดูแลผู้ป่วยโควิด-19
วันจันทร์ที่ 28 มีนาคม 2565
อนุมัติงบ 34,528 ล้านให้ สปสช. ดูแลผู้ป่วยโควิด-19
วันพฤหัสบดีที่ 17 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลดูแลประชาชนจากโรคโควิด-19 อย่างต่อเนื่องโดยอนุมัติงบประมาณ 34,528 ล้านบาทให้ โครงการค่าบริการสาธารณสุขภายใต้ระบบหลักประกันสุขภาพแห่งชาติ ปี 2565 รอบที่ 2 ของ สปสช. เพื่อจ่ายให้แก่หน่วยบริการและสถานพยาบาลทั้งรัฐและเอกชนทั่วประเทศในการดูแลรักษาประชาชนทุกคนในประเทศไทยเกี่ยวกับโรคโควิด-19 ระหว่างเดือน ธ.ค.2564 – ก.พ.2565 พร้อมทั้งอนุมัติเปลี่ยนแปลงรายการจัดซื้อยาและเวชภัณฑ์ จากยาโมลนูพิราเวียร์ 50,000 โดส เปลี่ยนเป็นยาฟาวิพิราเวียร์กว่า 17 ล้านเม็ด และยาเรมเดซิเวียร์กว่า 5,000 ขวดแทน เนื่องจากยา 2 ชนิดนี้ เป็นยาหลักที่ใช้ในการดูแลรักษาผู้ป่วยตามแนวทางเวชปฏิบัติ ให้มีสํารองเพียงพอขณะที่สถานการณ์การแพร่ระบาดของโรคยังคงมีความต่อเนื่อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวง เร่งดำเนินการก่อสร้างทางหลวงหมายเลข 3191
วันศุกร์ที่ 10 กันยายน 2564
กรมทางหลวง เร่งดําเนินการก่อสร้างทางหลวงหมายเลข 3191
ตอนตําบลมาบตาพุด - อําเภอ นิคมพัฒนา รวมทางลอดจุดตัดทางหลวงหมายเลข 3191 จังหวัดระยอง
นายศักดิ์สยาม ชิดชอบ รัฐมนตรีว่าการกระทรวงคมนาคม ได้ขับเคลื่อนโครงสร้างพื้นฐาน
ด้านคมนาคมในพื้นที่เขตพัฒนาพิเศษภาคตะวันออก โดยมอบนโยบายให้หน่วยงานที่เกี่ยวข้องเร่งดําเนินโครงการก่อสร้างที่อยู่ในความรับผิดชอบให้แล้วเสร็จตามกําหนดเวลา เพื่อลดต้นทุนการขนส่งและระบบโลจิสติกส์ และช่วยกระตุ้นเศรษฐกิจโดยเฉพาะภาคอุตสาหกรรมและการท่องเที่ยว รวมถึงยกระดับโครงสร้างพื้นฐานในพื้นที่ในภาคตะวันออก เพื่อเตรียมพร้อมเข้าสู่ประชาคมเศรษฐกิจอาเซียน (ASEAN Economic Community : AEC)ตามนโยบายของรัฐบาล
กรมทางหลวง (ทล.) กระทรวงคมนาคม รับมอบนโยบายดังกล่าว โดยสํานักก่อสร้างสะพานได้
เร่งดําเนินการก่อสร้างทางหลวงหมายเลข 3191 ตอนตําบลมาบตาพุด - อําเภอนิคมพัฒนา รวมทางลอดจุดตัดทางหลวงหมายเลข 3191 กับทางหลวงหมายเลข 3375 (เดิม) (แยกนิคมพัฒนา) ระหว่าง กม. ที่ 0+000 - กม. ที่ 13+600 รวมระยะทาง 13.6 กิโลเมตร โดยมีจุดเริ่มต้นโครงการที่ตําบลมาบตาพุด สิ้นสุดที่อําเภอนิคมพัฒนาจังหวัดระยอง ซึ่งเป็นหนึ่งในโครงการพัฒนาระเบียงเศรษฐกิจพื้นที่ภาคตะวันออก (EEC) เพื่อลดปัญหาการจราจรคับคั่งบริเวณท่าเรือมาบตาพุด นอกจากนี้เส้นทางดังกล่าวยังควบคุมการจราจรด้วยระบบสัญญาณไฟจราจร ซึ่งเป็นทางแยกที่มักเกิดอุบัติเหตุบ่อยครั้ง ประกอบกับทางหลวงหมายเลข 3191 มีการใช้ความเร็วค่อนข้างสูง อีกทั้งบนทางหลวงหมายเลข 3375 มีปริมาณรถบรรทุกและรถขนาดใหญ่จํานวนมากจึงทําให้มีอัตราการเกิดอุบัติเหตุค่อนข้างสูงและส่งผลกระทบถึงการจราจรในเส้นทางใกล้เคียง ดังนั้นเพื่อเป็นการแก้ปัญหาดังกล่าว ทล. จึงจัดทําโครงการก่อสร้างทางหลวงสายดังกล่าวเพื่อให้การเดินทางไปสู่นิคมอุตสากรรมมาบตาพุดสะดวกรวดเร็วขึ้นโดยก่อสร้างขยายความกว้างของถนนและอุโมงค์ เพื่อยกระดับตามแนวทางหลวงหมายเลข 3 ข้ามทางหลวงหมายเลข 3375 กับทางหลวงหมายเลข 3191
สําหรับรูปแบบโครงการก่อสร้างเป็นมาตรฐานทางชั้นพิเศษจากเดิม 4 ช่องจราจรเป็น 6 ช่องจราจร ผิวทางคอนกรีตเสริมเหล็ก กว้างช่องจราจรละ 3.50 เมตร ไหล่ทางด้านนอกกว้างข้างละ 2.50 เมตร แบ่งทิศทางการจราจร ไป - กลับ กว้างฝั่งละประมาณ 13 เมตร และก่อสร้างทางลอดแบบอุโมงค์ใต้ดิน (UNDERPASS) ขนาด 4 ช่องจราจร ไป - กลับ (แยกนิคมพัฒนา) พร้อมงานก่อสร้างสะพานคอนกรีตอัดแรง 2 แห่ง สะพานลอยคนเดินข้าม 2 แห่ง ก่อสร้างศาลาทางหลวงบริเวณสองข้างทาง เพื่ออํานวยความสะดวกให้กับประชาชนจํานวน 16 แห่ง พร้อมติดตั้งไฟฟ้าแสงสว่างตลอดเส้นทาง งบประมาณโครงการ 1,447,433,600 บาท ปัจจุบันการก่อสร้าง คืบหน้าแล้วกว่า 55% คาดว่าจะก่อสร้างแล้วเสร็จประมาณเดือนมิถุนายน 2565 ทั้งนี้เส้นทางดังกล่าวมีบางช่วงที่ดําเนินการและเปิดบริการเพื่ออํานวยความสะดวกแก่ประชาชนผู้ใช้เส้นทางแล้ว
เมื่อโครงการก่อสร้างแล้วเสร็จจะช่วยเพิ่มประสิทธิภาพการคมนาคมขนส่งและระบบโลจิสติกส์ ช่วยลดปัญหาการจราจรคับคั่งการขนส่งสินค้าบริเวณทางเข้าสู่ท่าเรือตําบลมาบตาพุด ช่วยยกระดับคุณภาพ การให้บริการ อํานวยความสะดวกในการเดินทางให้กับนักลงทุนและนักท่องเที่ยวในพี้นที่จังหวัดระยองตามแผนพัฒนาเศรษฐกิจและสังคมแห่งชาติในการเข้าสู่ AEC
รัฐบาลไทย-ข่าวทำเนียบรัฐบาล-ไอแบงก์มอบของขวัญปีใหม่ ออกโปรโมชั่น ลดอัตรากำไร ยกเว้นค่าธรรมเนียม
วันพฤหัสบดีที่ 30 ธันวาคม 2564
ไอแบงก์มอบของขวัญปีใหม่ ออกโปรโมชั่น ลดอัตรากําไร ยกเว้นค่าธรรมเนียม
ไอแบงก์มอบของขวัญปีใหม่ตามมาตรการของรัฐ ออกโปรโมชั่นพิเศษสําหรับผู้ที่ขอสินเชื่ออุปโภคบริโภค โดยลดอัตรากําไรปีแรกลง 0.25% ต่อปี พร้อมฟรี! ค่าธรรมเนียม Front end Fee ค่านิติกรรมสัญญา และค่าประเมินราคา
ธนาคารอิสลามแห่งประเทศไทย (ไอแบงก์) มอบของขวัญปีใหม่ตามมาตรการของรัฐ ออกโปรโมชั่นพิเศษสําหรับผู้ที่ขอสินเชื่ออุปโภคบริโภค โดยลดอัตรากําไรปีแรกลง 0.25% ต่อปี พร้อมฟรี! ค่าธรรมเนียม Front end Fee ค่านิติกรรมสัญญา และค่าประเมินราคา (ลูกค้าสํารองจ่ายก่อนและขอชดเชยหลังจากที่มีการเบิกใช้สินเชื่อกับธนาคาร) และลดอัตรากําไรสําหรับลูกค้าธุรกิจแบบมีกําหนดระยะเวลาลงอีก 0.50% ต่อปี ทั้งนี้ส่วนลดดังกล่าวเพื่อมอบเป็นของขวัญให้กับประชาชนที่จะขอสินเชื่อในช่วงปีใหม่นี้ โดยโปรโมชั่นพิเศษนี้มอบให้กับลูกค้าที่สมัครใช้บริการสินเชื่อ 3 ประเภท ดังต่อไปนี้
1. สินเชื่อที่อยู่อาศัย
• โครงการสินเชื่อที่อยู่อาศัย บ้านใหม่ Ibank
• โครงการสินเชื่อที่อยู่อาศัยบ้าน 10 ล้าน
• โครงการสินเชื่อที่อยู่อาศัยกลุ่มอาชีพเฉพาะ
• โครงการสินเชื่อที่อยู่อาศัยกลุ่มรายได้ยั่งยืน
• โครงการสินเชื่อที่อยู่อาศัยลูกค้ามุสลิม
• โครงการสินเชื่อที่อยู่อาศัยรีไฟแนนซ์
• โครงการสินเชื่อบ้านมือสอง
• โครงการสินเชื่อบ้านชายแดนใต้
• โครงการสินเชื่อสวัสดิการสําหรับบุคลากรภายนอก(MOU)
• สินเชื่อที่อยู่อาศัยมาตรฐาน
2. สินเชื่ออเนกประสงค์แบบไม่มีหลักประกัน
• โครงการสินเชื่อสวัสดิการสําหรับบุคลากรภายนอก(MOU)
3. สินเชื่อธุรกิจ(ประเภทสินเชื่อแบบมีกําหนดระยะเวลา)
• โครงการสินเชื่อ SMEs Back To ibank
ผู้สนใจสามารถติดต่อสอบถามรายละเอียดเพิ่มเติมได้ที่ ไอแบงก์ทุกสาขา ตั้งแต่วันนี้ – 31 มกราคม 2565 หรือสอบถามข้อมูลเพิ่มเติมได้ที่ iBank call center 1302
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ กำชับ มท. กทม. ขอความร่วมมือนักท่องเที่ยวไทย-ต่างชาติงดเล่นน้ำสงกรานต์ถนนข้าวสาร ชี้เป็นพื้นที่สาธารณะที่ไม่ได้รับอนุญาตเล่นน้ำ วอนผู้ประกอบการร่วมมือ
วันพฤหัสบดีที่ 14 เมษายน 2565
โฆษกรัฐบาลเผย นายกฯ กําชับ มท. กทม. ขอความร่วมมือนักท่องเที่ยวไทย-ต่างชาติงดเล่นน้ําสงกรานต์ถนนข้าวสาร ชี้เป็นพื้นที่สาธารณะที่ไม่ได้รับอนุญาตเล่นน้ํา วอนผู้ประกอบการร่วมมือ
โฆษกรัฐบาลเผย นายกฯ กําชับ มท. กทม. ขอความร่วมมือนักท่องเที่ยวไทย-ต่างชาติงดเล่นน้ําสงกรานต์ถนนข้าวสาร ชี้เป็นพื้นที่สาธารณะที่ไม่ได้รับอนุญาตเล่นน้ํา วอนผู้ประกอบการร่วมมือ
วันที่ 14 เม.ย. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า หลังจากที่ปรากฏภาพการเล่นน้ําสาดน้ําสงกรานต์บริเวณถนนข้าวสาร และอีกหลายพื้นที่ในช่วงวานนี้ (13 เม.ย. 65) อันเป็นการฝ่าฝืนมาตรการของ ศบค. ที่ห้ามเล่นน้ําในพื้นที่สาธารณะ ส่วนพื้นที่ที่ขออนุญาตจัดกิจกรรมให้เล่นได้ตามประเพณี ซึ่งในกรณีถนนข้าวสารเป็นพื้นที่สาธารณะไม่ได้รับอนุญาต โดยกรณีดังกล่าว พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) มีความห่วงใยเพราะอาจเกิดเป็นคลัสเตอร์การแพร่ระบาดโควิดได้ โดยได้กําชับสั่งการกระทรวงมหาดไทย กรุงเทพมหานคร ให้เข้าไปแก้ไขเรื่องที่เกิดขึ้นโดยเร่งด่วน พร้อมขอความร่วมมือนักท่องเที่ยวไทย-ต่างชาติงดเล่นน้ําสงกรานต์ถนนข้าวสารที่เป็นพื้นที่สาธารณะไม่ได้รับอนุญาต และขอให้ผู้ประกอบการถนนข้าวสารให้ร่วมมือชี้แจงนักท่องเที่ยวด้วย ซึ่งวันนี้กรุงเทพมหานคร โดยปลัดกรุงเทพมหานคร ได้ประชุมหน่วยงานที่เกี่ยวข้องเพื่อกํากับดูแลให้ทุกอย่างเป็นไปตามมาตรการที่ ศบค. กําหนด
นายธนกรกล่าวต่อว่า ในช่วงเทศกาลวันหยุดสงกรานต์ซึ่งเป็นวันหยุดยาวตามประเพณีไทย นายกรัฐมนตรี พลเอก ประยุทธ์ ได้ติดตามประเมินสถานการณ์โดยตลอด พร้อมรับทราบว่าประชาชนส่วนใหญ่ทั่วประเทศปฏิบัติตามมาตรการของ ศบค. ด้วยดี เพราะตระหนักถึงความปลอดภัย และลดความเสี่ยงติดเชื้อจากการแพร่ระบาดโควิดแบบคลัสเตอร์ ขณะที่ก็มีในส่วนของประชาชนที่ยังไม่ปฏิบัติตามมาตรการ ซึ่งรัฐบาล และ ศบค. ต้องขอความร่วมมือมายังประชาชน ไม่อยากให้เป็นการบังคับ เพราะอาจทําลายบรรยากาศแห่งความสุข และเทศกาลท่องเที่ยวที่สําคัญของไทย โดยหวังว่าจะได้รับความร่วมมือจากประชาชนและนักท่องเที่ยว ไม่ปรากฏภาพการเล่นน้ํา สาดน้ําในพื้นที่ถนนข้าวสาร หรือพื้นที่สาธารณะอื่น ๆ อีก ทั้งนี้ ขอให้นักท่องเที่ยวเห็นใจเจ้าหน้าที่ เวลาเจ้าหน้าที่ตักเตือนขออย่ามีอารมณ์ต่อว่า แสดงกิริยาที่ไม่เหมาะสม ขอให้เข้าใจการทํางานของเจ้าหน้าที่ ซึ่งต้องปฏิบัติตามคําสั่งที่ได้รับมอบหมายอย่างเคร่งครัด ขอให้นักท่องเที่ยวใจเย็น ๆ มีสติ เที่ยวสงกรานต์วิถีใหม่ ปฏิบัติตามมาตรการอย่างเคร่งครัด และให้คํานึงถึงผบกระทบที่อาจจะเกิดขึ้นต่อส่วนรวมให้มากกว่าความสนุกที่กลุ่มคนส่วนน้อยได้รับ
“นายกรัฐมนตรีย้ํามายังคนไทยทุกคน ร่วมสืบสานวัฒนธรรมไทย สงกรานต์วิถีใหม่ รับผิดชอบต่อครอบครัวและสังคม พร้อมฝากถึงกลุ่มคนโดยเฉพาะวัยรุ่นที่ได้เดินทางไปเที่ยวในสถานที่ที่มีการรวมกลุ่มจัดกิจกรรมสนุกสนาน ขอให้เฝ้าสังเกตอาการอย่างต่อเนื่อง ช่วงนี้ขอให้ระมัดระวังอย่าใกล้ชิดกับบุคคลในครอบครัวโดยเฉพาะเด็ก ผู้สูงอายุ และผู้ป่วย เพื่อป้องกันการแพร่เชื้อที่อาจได้รับมาจากสถานที่ท่องเที่ยวไปยังบุคคลในครอบครัว” นายธนกรย้ํา
รัฐบาลไทย-ข่าวทำเนียบรัฐบาล-โครงการดังกล่าวมีแนวทางควบคุมและกำหนดตัวชี้วัดผลการวิจัยอย่างไร
วันพฤหัสบดีที่ 2 กันยายน 2564
โครงการดังกล่าวมีแนวทางควบคุมและกําหนดตัวชี้วัดผลการวิจัยอย่างไร
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม โครงการดังกล่าวมีแนวทางควบคุมและกําหนดตัวชี้วัดผลการวิจัยอย่างไร
ตอบ วช. มีแนวทาง ดังนี้
1. มีการพิจารณาวัตถุประสงค์ ผลผลิต ผลลัพธ์และตัวชี้วัดของโครงการตั้งแต่ก่อนการอนุมัติ
2. มีกระบวนการติดตามและประเมินความก้าวหน้าเป็นระยะ
3. มีคณะกรรมการดําเนินงานสนับสนุนการวิจัยและนวัตกรรมทําหน้าที่ติดตามให้ข้อเสนอแนะ
4. ตัวอย่างผลงานวิจัยที่มีการนําไปใช้ประโยชน์จริง
4.1 ระบบติดตามและประเมินผู้ที่มีความเสี่ยง COVID-19 เริ่มใช้งานที่สถาบันบําราศนราดูร สํานักงานป้องกันควบคุมโรคเขตเมืองและเขตต่าง ๆ
4.2 แบบจําลองทางคณิตศาสตร์เพื่อใช้ในการประเมินแผนมาตรการต่าง ๆ
4.3 ชุดน้ํายาสกัดสารพันธุกรรม RNA เพื่อตรวจคัดกรองผู้ป่วยด้วยเทคนิค RT-PCR ปัจจุบันมีการส่งมอบเพื่อทดสอบการใช้งานแล้วที่คณะเวชศาสตร์เขตร้อน มหาวิทยาลัยมหิดล
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
รัฐบาลไทย-ข่าวทำเนียบรัฐบาล-ดีอีเอส เผย “ทางรัฐ” แอปพลิเคชั่น ที่สามารถเข้าถึงบริการจากภาครัฐได้ง่าย
วันอาทิตย์ที่ 26 มิถุนายน 2565
ดีอีเอส เผย “ทางรัฐ” แอปพลิเคชั่น ที่สามารถเข้าถึงบริการจากภาครัฐได้ง่าย
ดีอีเอส เผย “ทางรัฐ” แอปพลิเคชั่น ที่สามารถเข้าถึงบริการจากภาครัฐได้ง่าย
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ปัจจุบันนี้มีแอปพลิเคชั่น“ทางรัฐ”ที่จะทําให้ประชาชนได้เข้าถึงบริการจากทางภาครัฐได้ง่ายสะดวกไม่ต้องจองคิวและไม่ต้องเดินทางไปที่หน่วยงานที่จะติดต่อ
แอปพลิเคชั่น“ทางรัฐ”จะให้บริการประชาชนตรวจสอบสิทธิต่างๆอาทิสิทธิรักษาพยาบาล,สิทธิประกันสังคม,สิทธิหลักประกันสุขภาพ,ข้อมูลเครดิตบูโร,ตรวจสอบทะเบียนราษฎร์,ตรวจสอบใบสั่งจราจรและชําระค่าปรับ,ตรวจสอบเงินสะสมกบข.ฯลฯรวมถึงบริการค่าน้ําค่าไฟที่สามารถชําระค่าบริการผ่านQR Code ถือเป็นศูนย์รวมบริการภาครัฐที่ให้บริการกับประชาชน
“ทางรัฐแอปพลิเคชันพอร์ทัลกลางเพื่อประชาชนสําหรับอํานวยความสะดวกในการทําธุรกรรมออนไลน์ภาครัฐพร้อมตรวจสอบสิทธิจ่ายบิลติดตามสถานะการขอใช้บริการภาครัฐได้อย่างสะดวกในแอปพลิเคชันเดียวทุกที่ทุกเวลาทุกธุรกรรมรัฐผ่านช่องทางเดียวบัญชีเดียว“สะดวกง่ายไม่ต้องรอ”โฆษกดีอีเอสกล่าว
ทั้งนี้พี่น้องประชาชนสามารถดาวน์โหลดแอปพลิเคชั่น“ทางรัฐ”ผ่านทั้งระบบiOSและAndroidโดยลงทะเบียนผ่านการสแกนบัตรประจําตัวประชาชนและสแกนใบหน้าตั้งค่าผู้ใช้พร้อมรหัสผ่านเพียงเท่านี้สามารถใช้บริการต่างๆของทางภาครัฐได้
***************
รัฐบาลไทย-ข่าวทำเนียบรัฐบาล-ปี 2565 ปีแห่งการปฏิรูปงานด้านคนพิการ
วันอังคารที่ 8 กุมภาพันธ์ 2565
ปี 2565 ปีแห่งการปฏิรูปงานด้านคนพิการ
วันอังคารที่ 8 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าดูแลคนพิการตามนโยบายไม่ทิ้งใครไว้ข้างหลัง โดยตั้งเป้าหมายปี 2565 เป็นปีแห่งการปฏิรูปงานด้านคนพิการ เช่น ค้นหาคนพิการตกหล่นแบบเชิงรุกตามชุมชนนํามาขึ้นทะเบียนคนพิการเพื่อให้ได้รับสวัสดิการและการคุ้มครองตามกฎหมาย ขยายจํานวน รพ.ที่สามารถตรวจรับรองและออกบัตรคนพิการได้ในที่เดียว ให้ครบ 77 จังหวัด ภายในเดือน ส.ค.2566 โดยปัจจุบันดําเนินการแล้วใน 40 จังหวัด แก้ไข พ.ร.บ.ส่งเสริมและพัฒนาคุณภาพชีวิตคนพิการ เพื่อปรับปรุงประสิทธิภาพของบัตรคนพิการให้เป็นประโยชน์ต่อการดูแลคนพิการได้มากขึ้น รวมถึงมุ่งฝึกทักษะอาชีพแก่คนพิการให้สามารถเลี้ยงตนเองและครอบครัวได้ โดยคนพิการที่ต้องการความช่วยเหลือแจ้งได้ที่ สายด่วน พม.1300
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ พร้อมมอบแจกันดอกไม้แสดงความเสียใจแก่เอกอัครราชทูตญี่ปุ่นฯ
วันอังคารที่ 12 กรกฎาคม 2565
นายกฯ ลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ พร้อมมอบแจกันดอกไม้แสดงความเสียใจแก่เอกอัครราชทูตญี่ปุ่นฯ
นายกฯ ลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ พร้อมมอบแจกันดอกไม้แสดงความเสียใจแก่เอกอัครราชทูตญี่ปุ่นฯ
วันนี้ (12 กรกฎาคม 2565) เวลา 15.30 น. ณ สถานเอกอัครราชทูตญี่ปุ่นประจําประเทศไทย นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปยังสถานเอกอัครราชทูตญี่ปุ่นประจําประเทศไทย ถนนวิทยุ เขตปทุมวัน กรุงเทพฯ เพื่อลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ (H.E. Mr. Shinzo Abe) อดีตนายกรัฐมนตรีญี่ปุ่น ซึ่งถึงแก่อสัญกรรมเมื่อวันศุกร์ที่ 8 กรกฎาคม 2565
โดยในโอกาสนี้ นายกรัฐมนตรีได้ทักทายพูดคุยหารือกับนายนะชิดะ คะสุยะ (H.E. Mr. Nashida Kazuya) เอกอัครราชทูตวิสามัญผู้มีอํานาจเต็มแห่งญี่ปุ่น ประจําราชอาณาจักรไทย แสดงความเสียใจในนามประเทศ และประชาชนไทยต่อการจากไปของอดีตนายกรัฐมนตรีญี่ปุ่น นายชินโซ อาเบะ และได้มอบแจกันดอกไม้แสดงความเสียใจในโอกาสนี้ด้วย
รัฐบาลไทย-ข่าวทำเนียบรัฐบาล-รมว.กษ. หวังเพิ่มพื้นที่กักเก็บน้ำ และแหล่งน้ำต้นทุนสำหรับการเพาะปลูกในฤดูแล้ง
วันอาทิตย์ที่ 17 ตุลาคม 2564
รมว.กษ. หวังเพิ่มพื้นที่กักเก็บน้ํา และแหล่งน้ําต้นทุนสําหรับการเพาะปลูกในฤดูแล้ง
รมว.กษ. หวังเพิ่มพื้นที่กักเก็บน้ํา และแหล่งน้ําต้นทุนสําหรับการเพาะปลูกในฤดูแล้ง มอบหน่วยงานที่เกี่ยวข้องเร่งดําเนินการตามแผน
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยภายหลังติดตามความก้าวหน้าการขุดลอกคลองพลเอกอาทิตย์ฯณม.9ต.ท่าหินอ.สทิงพระจ.สงขลาว่าการขุดลอกคลองพลเอกอาทิตย์ฯเป็นหนึ่งในโครงการบริหารจัดการน้ําคาบสมุทรสทิงพระจังหวัดสงขลาซึ่งพื้นที่คาบสมุทรสทิงพระมีพื้นที่ครอบคลุมพื้นที่อําเภอระโนดอําเภอกระแสสินธุ์อําเภอสทิงพระและอําเภอสิงหนครจังหวัดสงขลาซึ่งประสบปัญหาอุทกภัยมาโดยตลอดมีพื้นที่ลุ่มต่ําถูกน้ําท่วมขังเป็นประจําเกิดความเสียหายต่อพื้นที่เกษตรกรรมเมื่อเกิดฝนตกหนักในพื้นที่ลุ่มน้ําทะเลสาบสงขลาทําให้คาบสมุทรสทิงพระมีพื้นที่น้ําท่วมเป็นบริเวณกว้างราษฎรจํานวนมากได้รับความเดือดร้อนเกิดความเสียหายต่อชีวิตและทรัพย์สินจากภาวะน้ําท่วมขังในระดับสูงและเป็นเวลานานหลายสัปดาห์นอกจากนี้พื้นที่คาบสมุทรสทิงพระยังประสบปัญหาการขาดแคลนน้ําเพื่อการเกษตรเป็นประจําอีกด้วย
กระทรวงเกษตรฯโดยกรมชลประทานจึงเริ่มดําเนินการขุดขยายคลองพลเอกอาทิตย์ฯตั้งแต่ปีงบประมาณ2561ความกว้าง70.00เมตรยาวประมาณ37.40เมตรก่อสร้างสถานีสูบน้ํา2สถานีและก่อสร้างถนนคันคลอง2ฝั่งเป็นลูกรังบดอัดแน่นนอกจากนี้ยังมีแผนดําเนินการก่อสร้างสะพานรถยนต์ตลอดความยาวคลองโดยพิจารณาจุดก่อสร้างตามความเหมาะสมเพื่อการสัญจรและขนส่งผลิตผลทางการเกษตรโดยมีแผนดําเนินการให้แล้วเสร็จภายในปี2566หากดําเนินการแล้วเสร็จจะสามารถเก็บกักน้ําได้ประมาณ7.50ล้านลูกบาศก์เมตรเป็นแหล่งน้ําต้นทุนสําหรับการเพาะปลูกในฤดูแล้งโดยสามารถเพิ่มพื้นที่เพาะปลูกประมาณ12,000ไร่
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้าสายสีส้ม
วันพฤหัสบดีที่ 3 มีนาคม 2565
รฟม. ลงพื้นที่ติดตามการดําเนินงานด้านความปลอดภัย การก่อสร้างโครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดยสํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ลงพื้นที่ตรวจสอบความปลอดภัยในการปฏิบัติงานก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) รวมถึงตรวจสอบปัญหาและอุปสรรคต่าง ๆ ในการปฏิบัติงาน ณ พื้นที่ก่อสร้างสถานีวัดพระราม 9 สถานีรามคําแหง12 สถานีศรีบูรพา อาคารจอดแล้วจร (Park&Ride) และสถานีมีนพัฒนา โดยได้ตรวจสอบมาตรการความปลอดภัยการปฏิบัติงานในพื้นที่อับอากาศงานสถานีและอุโมงค์รถไฟฟ้าใต้ดิน และตรวจสอบอุปกรณ์การทํางานบนที่สูงและการป้องกันวัสดุตกหล่นงานวางรางรถไฟฟ้าและงานสถานียกระดับ ซึ่ง สปอ. รฟม. ได้เน้นย้ําให้เจ้าหน้าที่ผู้ปฏิบัติงานทุกคนต้องปฏิบัติตามมาตรการความปลอดภัยในการทํางานอย่างเคร่งครัด เพื่อความปลอดภัยแก่ตนเอง คนรอบข้าง รวมถึงผู้สัญจรโดยรอบเป็นสําคัญ ตามนโยบาย “การก่อสร้างปลอดภัย 100%” ตลอดจนให้ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข สามารถ ติดตามข้อมูลข่าวสารโครงการรถไฟฟ้าสายสีส้มได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official: OrangeLine
รัฐบาลไทย-ข่าวทำเนียบรัฐบาล-“ยุติธรรม” เปิดโครงการไกล่เกลี่ยหนี้ กยศ. ทั่วประเทศ หลังช่วยเหลือสำเร็จแล้ว 15,040 เรื่อง มูลค่ากว่า 9,348 ล้านบาท
วันเสาร์ที่ 16 ตุลาคม 2564
“ยุติธรรม” เปิดโครงการไกล่เกลี่ยหนี้ กยศ. ทั่วประเทศ หลังช่วยเหลือสําเร็จแล้ว 15,040 เรื่อง มูลค่ากว่า 9,348 ล้านบาท
....
กระทรวงยุติธรรมเปิดโครงการไกล่เกลี่ยหนี้ กยศ. เพื่อช่วยเหลือลูกหนี้ กยศ. ต่อเนื่อง หลังจากในช่วงปีที่ผ่านมาไกล่เกลี่ยข้อพิพาทชั้นบังคับคดีทั่วประเทศสําเร็จแล้ว 15,040 เรื่อง จาก 16,275 เรื่อง คิดเป็น 92.41% มูลค่ากว่า 9,348 ล้านบาท
.
โดยจะเปิดเป็น 2 โครงการ ในช่วงเดือน ต.ค. – ธ.ค. 64 คือ
1.โครงการเอื้ออาทรไกล่เกลี่ยหนี้ กยศ. หลังศาลมีคําพิพากษา สถานที่ดําเนินการ 116 แห่งทั่วประเทศ
2.โครงการมหกรรมไกล่เกลี่ยช่วยเหลือลูกหนี้ 4 ภาค จํานวน 7 แห่ง ในพื้นที่ กทม. เชียงใหม่ พิษณุโลก ขอนแก่น ชลบุรี สงขลา และสุราษฎร์ธานี
.
จึงขอเชิญชวนประชาชนที่ประสบปัญหาหนี้ กยศ. รวมถึงหนี้จากวิกฤตโควิด-19สามารถแจ้งเรื่องเพื่อไกล่เกลี่ยหนี้ได้ที่ ศูนย์ไกล่เกลี่ยข้อพิพาท กรมบังคับคดี โทร. 02-881-4840, 02-887-5072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-Thailand ranks 1st among ASEAN countries on UN Sustainable Development Report 2021
วันอังคารที่ 29 มิถุนายน 2564
Thailand ranks 1st among ASEAN countries on UN Sustainable Development Report 2021
Thailand ranks 1st among ASEAN countries on UN Sustainable Development Report 2021
Government Spokesperson Anucha Burapachaisri disclosed that Cambridge University Press has published Sustainable Development Report 2021, according to which Thailand ranks 43rdamong 165 countries across the world, 3rdin the Asian continent, and 1stamong ASEAN member countries.
The Sustainable Development Report 2021 presents progress of each country on achievement of the 17 Sustainable Development Goals (SDGs). Thailand’s overall score is74.19, which is higher than the regional average of 65.7. According to the report, the country has achieved considerable success in eradicating extreme poverty as part of SDG1, while SDG 4(Quality Education), SDG 6(Clean Water and Sanitation), and SDG 9(Industry, Innovation and Infrastructure) are on track toward SDG achievement. However, major challenges remain for SDG 2(Zero Hunger), SDG 3(Good Health and Wellbeing), SDG 10(Reduced Inequality), SDG 14(Life under Water), and SDG 15(Life on Land).
It was also reported that the annual report shows a reversal in progress for the first time since Heads of State of all 193 UN member countries agreed on these universal goals at a historic summit in 2015, as COVID-19 pandemic has created not only a global health emergency but also a sustainable development crisis.
รัฐบาลไทย-ข่าวทำเนียบรัฐบาล-ครม. อนุมัติงบกลาง 2,000 ล้านบาท ปลดล็อกปัญหาหนี้เกษตรกรกลุ่มเป้าหมาย 3,425 ราย
วันพุธที่ 2 มีนาคม 2565
ครม. อนุมัติงบกลาง 2,000 ล้านบาท ปลดล็อกปัญหาหนี้เกษตรกรกลุ่มเป้าหมาย 3,425 ราย
.....
ที่ประชุม ครม. (1 มี.ค. 65) อนุมัติงบกลาง วงเงิน 2,000 ล้านบาท เพื่อเป็นค่าใช้จ่ายให้กองทุนฟื้นฟูและพัฒนาเกษตรกร ใช้ส่งเสริมสนับสนุนการรวมกลุ่มของเกษตรกรในการพัฒนาคุณภาพชีวิต พัฒนาความรู้ด้านเกษตรกรรม และการแก้ไขปัญหาของเกษตรกร แบ่งเป็น
.
การแก้ไขปัญหาหนี้เกษตรกรกลุ่มเป้าหมาย 3,425 ราย วงเงิน 1,500 ล้านบาท
การฟื้นฟูและพัฒนาเกษตรกร 42,034 ราย 776 องค์กร วงเงิน 267.62 ล้านบาท
ค่าใช้จ่ายในการบริหารสํานักงานฯ ไตรมาสที่ 3 - 4 (งบบุคลากร งบดําเนินงาน) วงเงิน 230.38 ล้านบาท
.
ช่วยให้กองทุนฟื้นฟูและพัฒนาเกษตรกร สามารถดําเนินการแก้ไขปัญหาหนี้สินและบรรเทาความเดือดร้อนของเกษตรกร ให้มีโอกาสฟื้นฟูตนเองในการประกอบอาชีพ เพื่อสร้างรายได้นําไปชําระหนี้ตามกําหนด และทําให้เข้าถึงแหล่งทุน เพิ่มประสิทธิภาพผลผลิต การตลาด และพึ่งพาตนเองได้อย่างยั่งยืน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมขับเคลื่อนการพัฒนาส่งเสริมยกระดับผู้ประกอบการ SMEs
วันพุธที่ 6 ตุลาคม 2564
กระทรวงเกษตรฯ ร่วมขับเคลื่อนการพัฒนาส่งเสริมยกระดับผู้ประกอบการ SMEs
กระทรวงเกษตรฯ ร่วมขับเคลื่อนการพัฒนาส่งเสริมยกระดับผู้ประกอบการ SMEs
นายอําพันธุ์ เวฬุตันติ รองปลัดกระทรวงเกษตรและสหกรณ์ ได้รับมอบหมายจากรัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) เข้าร่วมการประชุมคณะกรรมการส่งเสริมวิสาหกิจขนาดกลางและขนาดย่อม ครั้งที่ 4/2564 ผ่านระบบ Video Conference (Zoom Meeting) จากห้องประชุม 1801 สํานักงานส่งเสริมวิสาหกิจขนาดกลางและขนาดย่อม อาคารทีเอสที ทาวเวอร์ โดยมี พลเอกประยุทธ์ จันทร์โอชา นายกรัฐมนตรี เป็นประธาน โดยที่ประชุมได้รับทราบผลการดําเนินงานในการจัดทําฐานข้อมูล SME Big Data/Master Data และโครงการนําร่อง ONE ID และพัฒนาระบบ Single Sign on ฐานข้อมูลสมาชิกของสํานักงานส่งเสริมวิสาหกิจขนาดกลางและขนาดย่อม (สสว.) เพื่อขอรับบริการจากภาครัฐ ปี 2564 ซึ่งจะช่วยให้สามารถแก้ปัญหาการซ้ําซ้อนของข้อมูลของกลุ่มผู้ประกอบการธุรกิจขนาดกลาง ขนาดย่อม และรายย่อย (MSME) ปรับการช่วยเหลือให้ตรงจุด การสืบค้นข้อมูลเพื่อใช้ประโยชนได้ง่ายขึ้น เป็นระบบมากขึ้น และสามารถประเมินผลคุณภาพของ MSME ได้อย่างมีประสิทธิภาพมากขึ้นด้วย ซึ่งมีแผนการทํางานเป็น 5 ระยะ โดยจะมีการเชื่อมโยงข้อมูลกับหน่วยงานต่าง ๆ ที่มีฐานข้อมูลของผู้ประกอบการรายย่อย
ทั้งนี้ กระทรวงเกษตรและสหกรณ์ โดยกรมส่งเสริมการเกษตร ได้บูรณาการสนับสนุนข้อมูลของวิสาหกิจชุมชน ที่มีอยู่กว่า 96,847 แห่ง ให้กับ สสว. เพื่อเชื่อมโยงข้อมูลดังกล่าวแล้ว คาดว่าผู้ประกอบการ MSME จะได้รับประโยชน์จากโครงการนี้เป็นอย่างมาก
นอกจากนี้ ที่ประชุมได้รับทราบผลการขึ้นทะเบียน SME เพื่อการจัดซื้อจัดจ้างภาครัฐ โดยมีผู้ขึ้นทะเบียนฯ แล้ว จํานวน 96,871 ราย มีสินค้า/บริการ จํานวน 661,492 รายการ โดยมีมูลค่าการจัดซื้อจัดจ้าง จํานวนทั้งสิ้น 551,306 ล้านบาท โดยนายกรัฐมนตรี ได้เน้นย้ําในเรื่องการขยายผลประชาสัมพันธ์เชิงรุกให้ผู้ประกอบการขนาดเล็กได้เข้าถึงข้อมูล การวิจัยและพัฒนาเพื่อต่อยอดนวัตกรรมให้กับสินค้าและบริการเพิ่มมากขึ้น และที่ประชุมมีมติเห็นชอบร่างแผนการส่งเสริมวิสาหกิจขนาดกลางและขนาดย่อม ฉบับที่ 5 (พ.ศ. 2566 - 2570) ที่จะใช้เป็นกรอบแนวทางการพัฒนาส่งเสริมวิสาหกิจขนาดกลางและขนาดย่อมต่อไป
รัฐบาลไทย-ข่าวทำเนียบรัฐบาล-"ย้ำคุมเข้มชายแดนหยุดคนต่างด้าวไหลเข้าเมืองปัจจัยเสี่ยงกระจายโรคสำคัญ สั่งเสริมกำลังหนุน กทม. คุมแพร่ระบาดในชุมชนและแค้มป์คนงาน"
วันจันทร์ที่ 21 มิถุนายน 2564
"ย้ําคุมเข้มชายแดนหยุดคนต่างด้าวไหลเข้าเมืองปัจจัยเสี่ยงกระจายโรคสําคัญ สั่งเสริมกําลังหนุน กทม. คุมแพร่ระบาดในชุมชนและแค้มป์คนงาน"
พล.ท.คงชีพ ตันตระวาณิชย์ โฆษก กห. เปิดเผยว่า
พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห.ได้ประชุมร่วมกับ กอ.รมน. นขต.กห. เหล่าทัพ และ ตร. เพื่อติดตามการสนับสนุนรัฐบาลและการช่วยเหลือประชาชนในการแก้ปัญหาโควิด ณ ศาลาว่าการกลาโหม
สรุปภาพรวมสถานการณ์และการปฏิบัติที่สําคัญ กองกําลังป้องกันชายแดนทหารและตํารวจ ยังคงตรวจพบและจับกุมผู้ลักลอบเข้าเมืองผิดกฎหมายในพื้นที่ชายแดนตามช่องทางธรรมชาติและพื้นที่ชั้นในได้อย่างต่อเนื่อง โดยพบมากขึ้นใน 3 วันที่ผ่านมา ( เฉลี่ย 250 คน/วัน) ส่วนใหญ่เป็นชาวเมียนมาและกัมพูชา โดยเจ้าหน้าที่ทหารและตํารวจได้ร่วมกันจัดตั้งจุดตรวจ จุดสกัดกว่า 1,500 จุด และจัดกําลังลาดตระเวนป้องปรามและพิสูจน์ทราบในพื้นที่ต่างๆ กว่า 2,000 ชุด
ขณะเดียวกันในพื้นที่ชั้นใน ทุกเหล่าทัพและตํารวจ ได้เข้าไปช่วยสนับสนุน กทม. เร่งเข้าไปแก้ปัญหาและควบคุมพื้นที่เสี่ยง โดยจัดกําลังและแบ่งมอบพื้นที่ร่วมกับ กทม. 50 เขต เสริมเข้าไปดูแลพื้นที่เสี่ยงชุมชน 2,069 แห่ง ตลาด 486 แห่ง แค้มป์คนงานก่อสร้าง 575 แห่ง และโรงงานขนาดใหญ่ 278 แห่ง เร่งตรวจคัดกรองเชิงรุกและสนับสนุนจัดตั้ง บก.ควบคุมการปฏิบัติในพื้นที่พบการติดเชื้อจํานวนมาก โดยขณะนี้ได้จัดตั้ง บก.ควบคุมและจัดกําลังร่วมกับ ตร.และส่งตัวผู้ป่วยเข้ารับการรักษาแล้วใน 5 พื้นที่ และกําลังพิจารณาจัดตั้ง บก.ควบคุมเพิ่มตามผลการตรวจในแต่ละพื้นที่
รมช.กห. ได้ย้ํานโยบายและสั่งการของ พล.อ.ประยุทธ์ จันทร์โอชา นรม.และรมว.กห.ขอให้ทุกเหล่าทัพและตํารวจ ยังคงต้องทํางานหนักร่วมกันคุมเข้มสกัดกั้นและปราบปรามผู้ลักลอบเข้าเมืองผิดกฎหมายในพื้นที่ชายแดนและพื้นที่ชั้นในอย่างต่อเนื่อง โดยถือเป็นปัจจัยเสี่ยงสูงของการนําพาเชื้อโรคเข้ามายังพื้นที่ชั้นในเชื่อมโยงกับแรงงานต่างด้าวและผู้หลบหนีเข้าเมืองที่ต้องคุมให้อยู่ ควบคู่ไปกับ การสนับสนุนจังหวัดและหน่วยงานที่เกี่ยวข้องในพื้นที่สีแดงเข้ม เสริมกําลังเข้าไปเพื่อควบคุมโรคเป็นพื้นที่ พร้อมกับขอบคุณและเป็นกําลังใจให้เจ้าหน้าที่ทุกนายในการปฏิบัติงาน
พล.อ.ชัยชาญ’ ยังได้กําชับเพิ่มเติม ให้ทุกเหล่าทัพ เร่งเข้าไปสนับสนุนควบคุมการแพร่ระบาดเป็นพื้นที่ในกรุงเทพมหานครฯ โดยเฉพาะการเร่งเข้าไปสนับสนุนตรวจคัดกรองเชิงรุกในชุมชนและกลุ่มผู้ใช้แรงงาน รวมทั้งให้ประสานและสนับสนุนกรมราชทัณฑ์ เร่งควบคุมการแพร่ระบาดในเรือนจําที่พบผู้ติดเชื้อจํานวนมาก พร้อมกันนี้ ขอให้เตรียมความพร้อมในการปรับเปลี่ยนถ่ายโอนภารกิจการทําหน้าที่สถานกักกันควบคุมโรคของรัฐ ที่กห.รับผิดชอบตั้งแต่ 4 ก.พ.63 ต่อเนื่องมาถึงปัจจุบัน รวม 175 แห่ง ( SQ 33 แห่งและ ASQ 142) ให้เป็นไปตามนโยบายของ ศบค.ตั้งแต่ 1 ก.ค.64 เป็นต้นไป ขณะเดียวกัน ขอให้เตรียมความพร้อมจัดตั้งสถานกักกันควบคุมโรคของแต่ละเหล่าทัพ ( OQ ) เพื่อรองรับกําลังพลของทุกเหล่าทัพตามนโยบายของ ศบค.ต่อไป
รัฐบาลไทย-ข่าวทำเนียบรัฐบาล-MRT ขยายเวลามาตรการช่วยเหลือผู้โดยสารที่มีเที่ยวโดยสารหมดอายุ
วันศุกร์ที่ 20 สิงหาคม 2564
MRT ขยายเวลามาตรการช่วยเหลือผู้โดยสารที่มีเที่ยวโดยสารหมดอายุ
จากผลกระทบ COVID-19
ตามที่ รัฐบาลได้ออกข้อกําหนดตามพระราชกําหนดการบริหารราชการในสถานการณ์ฉุกเฉิน ขยายเวลาการบังคับใช้มาตรการเพื่อป้องกันการแพร่ระบาดของเชื้อไวรัส COVID - 19 ระลอกใหม่ ซึ่งส่งผลกระทบต่อผู้ใช้บริการรถไฟฟ้าที่ซื้อเที่ยวโดยสารแล้วไม่ได้ใช้เดินทางทําให้เที่ยวโดยสารหมดอายุนั้น
​การรถไฟฟ้าขนส่งมวลชนแห่งประเทศไทย (รฟม.) และบริษัท ทางด่วนและรถไฟฟ้ากรุงเทพ จํากัด (มหาชน) (BEM) ได้ตระหนักถึงความเดือดร้อนของผู้โดยสาร จึงได้ขยายเวลามาตรการช่วยเหลือผู้โดยสารรถไฟฟ้า MRT สายสีน้ําเงินและสายสีม่วง ที่มีเที่ยวโดยสาร(Trip Pass) ที่หมดอายุสามารถเปลี่ยนเที่ยวโดยสารที่หมดอายุเป็นคูปองเดินทางตามจํานวนเที่ยวโดยสารคงเหลือ จากเดิมผู้โดยสารที่มีเที่ยวโดยสารในบัตร MRT และ MRT Plus ประเภท 30 วัน ที่หมดอายุตั้งแต่วันที่ 18 เมษายน – 31 พฤษภาคม 2564 และเที่ยวโดยสารประเภท 60 วัน ที่หมดอายุตั้งแต่วันที่ 18 เมษายน – 30 มิถุนายน 2564 ขยายเวลาเป็น ผู้โดยสารที่มีเที่ยวโดยสารในบัตร MRT และ MRT Plus ประเภท 30 วัน ที่หมดอายุตั้งแต่วันที่ 18 เมษายน – 31 สิงหาคม 2564 และเที่ยวโดยสารประเภท 60 วัน ที่หมดอายุตั้งแต่วันที่ 18 เมษายน – 30 กันยายน 2564 สามารถติดต่อขอรับเป็นคูปองเดินทางตามจํานวนเที่ยวโดยสารที่คงเหลือ โดยนําบัตรโดยสารไปติดต่อขอรับคูปองตามประเภทของเที่ยวโดยสารที่หมดอายุ ได้ที่ห้องออกบัตรโดยสารรถไฟฟ้า MRT สายสีน้ําเงินและสายสีม่วงทุกสถานี จนถึงวันที่ 31 ธันวาคม 2564 ซึ่งคูปองการเดินทางดังกล่าวจะมีอายุการใช้งาน 60 วัน นับจากวันที่ได้รับคูปอง และไม่สามารถซื้อ ขาย แลกเปลี่ยน หรือคืนได้ทุกกรณี โดยมีเงื่อนไขการใช้เดินทางเป็นไปตามที่ รฟม. และ BEM กําหนด
​​ทั้งนี้ รฟม. และ BEM จะยังคงดําเนินมาตรการป้องการการแพร่ระบาดของเชื้อไวรัส COVID - 19 ในระบบรถไฟฟ้า MRT อย่างเข้มงวด และ พร้อมสนับสนุนมาตรการของภาครัฐอย่างต่อเนื่อง เพื่อให้ผู้โดยสารเดินทางได้อย่างมั่นใจในความปลอดภัย ร่วมเป็นส่วนหนึ่งที่จะช่วยบรรเทาความเดือนร้อนของประชาชน และขอขอบคุณผู้โดยสารทุกท่านที่ให้ความร่วมมือปฏิบัติตามมาตรการต่าง ๆ ด้วยดีเสมอมา ตลอดจนขอให้ประชาชนทุกท่านมีความเข้มแข้ง ยืนหยัด และปลอดภัยสามารถกลับมาใช้ชีวิตตามปกติได้โดยเร็ว เราพร้อมที่จะอยู่เคียงข้างดูแลผู้โดยสารและขอส่งกําลังใจให้ทุกท่านผ่านพ้นสถานการณ์ที่ยากลําบากนี้ไปด้วยกัน
​​​สอบถามรายละเอียดเพิ่มเติมได้ที่ศูนย์บริการข้อมูล โทร. 0 2624 5200 เฟซบุ๊ก: MRT Bangkok Metro ทวิตเตอร์: MRT Bangkok Metro อินสตาแกรม: mrt_bangkok หรือ โมบายแอปพลิเคชัน: Bangkok MRT และติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-เลขา.รมว.ท่องเที่ยวและกีฬา ปล่อยขบวนคาราวานท่องเที่ยว โครงการ เมืองลพบุรี ไม่ได้มีแค่ลิง
วันพุธที่ 6 กรกฎาคม 2565
เลขา.รมว.ท่องเที่ยวและกีฬา ปล่อยขบวนคาราวานท่องเที่ยว โครงการ เมืองลพบุรี ไม่ได้มีแค่ลิง
อุตสาหกรรมการท่องเที่ยวในประเทศไทย เป็นฟันเฟืองที่สําคัญต่อการขับเคลื่อนเศรษฐกิจให้กับประเทศไทย
วันที่ 2 กรกฎาคม 2565 (08.00น.) นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) มอบหมายให้ นายเขมพล อุ้ยตยะกุล เลขานุการรัฐมนตรีว่าการกระทรวงการท่องเที่ยวและกีฬา เป็นประธานในพิธีปล่อยขบวนคาราวานท่องเที่ยว โครงการ "เมืองลพบุรี ไม่ได้มีแค่ลิง" ซึ่งจัดขึ้นเพื่อส่งเสริมและกระจายรายได้สู่ชุมชนท้องถิ่น รวมทั้ง เป็นการประซาสัมพันธ์แหล่งท่องเที่ยวในจังหวัดลพบุรี ให้เป็นที่รู้จักทั่วไปอย่างกว้างขวาง โดยมี นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ (ททท.),ท่องเที่ยวและกีฬาจังหวัดพระนครศรีอยุธยา,ท่องเที่ยวและกีฬาจังหวัดลพบุรี,นายกสมาคมส่งเสริมธุรกิจท่องเที่ยวไทย,ผู้บริหารบริษัท วันเดอร์ลัสต์ ทัวร์ แอนด์ ทราเวล คอนซัลติ้ง จํากัด,ชมรม ไทยแลนด์ โกลด์วิง ไรเดอร์ คลับ และ ชมรม ไลออน เนเวอร์ ดาย เข้าร่วมงาน ณ ปั๊มน้ํามัน พีที บางปะหัน จังหวัดอยุธยา
เลขา.รมว.ท่องเที่ยวและกีฬา กล่าวว่า อุตสาหกรรมการท่องเที่ยวในประเทศไทย เป็นฟันเฟืองที่สําคัญต่อการขับเคลื่อนเศรษฐกิจให้กับประเทศไทย ขอชื่นชมแนวคิดและนโยบาย การท่องเที่ยวแห่งประเทศไทย รวมทั้งองค์กรภาครัฐและเอกชน ในความร่วมมือ ร่วมใจ ที่จะขับเคลื่อนอุตสาหกรรมท่องเที่ยวให้กลับมาสดใส สร้างความมั่นใจให้กับทั้งนักท่องเที่ยว และกลุ่มผู้ประกอบการในบรรยากาศของการท่องเที่ยว ที่กําลังเริ่มฟื้นตัว อีกทั้งยังเป็นการส่งเสริมประชาสัมพันธ์ และช่วยกระตุ้นการท่องเที่ยวทั้งภายในประเทศและภายนอกประเทศ
รัฐบาลไทย-ข่าวทำเนียบรัฐบาล-NIA เข้าพบหารือ รมว.อว. รายงานความก้าวหน้าเรื่องกฎหมาย Startup และ National Startup Committee
วันอังคารที่ 5 ตุลาคม 2564
NIA เข้าพบหารือ รมว.อว. รายงานความก้าวหน้าเรื่องกฎหมาย Startup และ National Startup Committee
NIA เข้าพบหารือ รมว.อว. รายงานความก้าวหน้าเรื่องกฎหมาย Startup และ National Startup Committee
(4 ตุลาคม 2564) สํานักงานนวัตกรรมแห่งชาติ (องค์การมหาชน) (NIA) หรือ สนช. นําโดย ดร.พันธุ์อาจ ชัยรัตน์ ผู้อํานวยการสํานักงานนวัตกรรมแห่งชาติ (องค์การมหาชน) พร้อมคณะ เข้าพบหารือกับ ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) รายงานความก้าวหน้าเรื่องกฎหมาย Startup และ National Startup Committee โดยมี ดร.ดนุช ตันเทอดทิตย์ กรรมการผู้ช่วยรัฐมนตรีประจํากระทรวงการอุดมศึกษาฯ เข้าร่วมประชุม ณ ห้องประชุมรัฐมนตรีชั้น 2 อาคารพระจอมเกล้า สป.อว.
โดยมีหัวข้อการรายงาน ดังนี้
1.โครงสร้างและลําดับคําสั่งที่เกี่ยวข้องกับ NSC
2.ภาพรวมระบบนิเวศเพื่อส่งเสริมวิสาหกิจเริ่มต้น โดย คณะกรรมส่งเสริมวิสาหกิจเริ่มต้นแห่งชาติ
3.แผนการดําเนินการต่อไป ได้แก่
- การส่งเสริมวิสาหกิจเริ่มต้นเป็นไปอย่างมีระบบ บูรณาการร่วมกับหน่วยงานต่างๆ และ ต่อเนื่อง จึงขอเสนอ จัดตั้งคณะกรรมการส่งเสริมวิสาหกิจเริ่มต้นแห่งชาติ โดย ปลัด อว. เป็นประธาน สนช. เป็นเลขานุการ เพิ่มหน่วยงานของ อว. เช่น ทปอ. และเสนอต่อครม. เพื่อเห็นชอบ
- มาตรการส่งเสริมวิสาหกิจเริ่มต้นและกองทุนฯ สําหรับทุกระยะการเติบโตของวิสาหกิจเริ่มต้น และเป็นไปตามระเบียบของหน่วยงานภาครัฐ จึงขอเสนอ จัดทํา พรบ. การพัฒนาและส่งเสริมวิสาหกิจเริ่มต้น ผ่านทางสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ และเสนอต่อ ครม. เพื่อเห็นชอบ
รัฐบาลไทย-ข่าวทำเนียบรัฐบาล-Thailand-Indonesia-Malaysia to further forge collaboration under IMT-GT framework
วันอาทิตย์ที่ 24 ตุลาคม 2564
Thailand-Indonesia-Malaysia to further forge collaboration under IMT-GT framework
Thailand-Indonesia-Malaysia to further forge collaboration under IMT-GT framework
October 22, 2021, Deputy Government Spokesperson Ratchada Thanadirek disclosed about the progress of theIndonesia-Malaysia-Thailand Growth Triangle (IMT-GT), which comprises a number of key projects, such as, 1) Simplification of Customs, Immigration and Quarantine (CIQ) regulations and procedures to enhance cross-border mobility of both the people and goods; 2) Labor market database; 3) E-commerce projects; and 4) Sub-regional physical connectivity with the total value of US$39 billion. As of now, 14 projects have been completed, which include Thailand’s expansion of Hat Yai International Airport (Songkhla province). Projects in progress include Phuket Smart City, and construction of the new phase of Surat Thani and Narathiwat Airports, while a project to be implemented soon is the railroad linking Thailand and Malaysia (Sungai Golok-Rantau Panjang-Tumpat).
Under the IMPT-GT framework, the 3 countries also agreed upon geopark protection. Memorandum of Understanding (MOU) among Langkawi UNESCO Global Geopark, Satun UNESCO Global Geopark, and Toba Caldera UNESCO Global Geopark (IMT – GT Geopark Collaboration in IMT – GT Region) has been signed to promote international cooperation and exchanging experiences of the three countries based on respect for the independence and equality of the geoparks in each member countries.
As for the next phase, IMT–GT plans to have People’s Republic of China, and the Republic of India as IMT–GT’s development partners, and to promote collaboration for the recovery of tourism industry, with the Phuket Sandbox scheme as the model project.
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจำวันที่ 14 พฤศจิกายน 2564 เวลา 17.00 น. สัญจรผ่านได้ 21 สายทางไม่สามารถสัญจรผ่านได้ 11 สายทาง
วันอาทิตย์ที่ 14 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 11 จังหวัดประจําวันที่ 14 พฤศจิกายน 2564 เวลา 17.00 น. สัญจรผ่านได้ 21 สายทางไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 14 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด รวม 33 สายทาง สัญจรผ่านได้ 21 สายทาง และไม่สามารถสัญจรผ่านได้ 11 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 14 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 11 จังหวัด ได้แก่ ชัยภูมิ สุรินทร์ บุรีรัมย์ มหาสารคาม ขอนแก่น ร้อยเอ็ด หนองบัวลําภู พระนครศรีอยุธยา สุพรรณบุรี นครปฐม และชุมพร รวม 33 สายทาง สามารถสัญจรผ่านได้ 21 สายทาง และไม่สามารถสัญจรผ่านได้ 11 สายทาง แบ่งเป็น น้ําท่วมสูง 10 สายทาง (10 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง ชย.024 สะพานข้ามแม่น้ําชี ท่านกโง่ อําเภอคอนสวรรค์ จังหวัดชัยภูมิ เส้นทางขาด (ช่วง กม. ที่ 2+000 - 3+600)
2. สายทาง สร.021 ถนนเชิงลาดสะพานมิตรภาพสระขุด อําเภอชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 1+200 - 3+400)
3. สายทาง สร.022 สะพานมิตรภาพบะ - หนองเรือ อําเภอท่าตูม และชุมพลบุรี จังหวัดสุรินทร์ น้ําท่วมสูง 50 เซนติเมตร (ช่วง กม. ที่ 3+150 - 4+000)
4. สายทาง บร.018 สะพานชุมชนข้ามแม่น้ํามูล อําเภอสตึก จังหวัดบุรีรัมย์ น้ําท่วมสูง 40 เซนติเมตร (ช่วง กม. ที่ 1+250 - 1+725)
5. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 80 เซนติเมตร (ช่วง กม. ที่ 2+050 - 3+500)
6. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 3+575 - 6+550)
7. สายทาง อย.3049 แยก ทล.340 (กม.ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 40 เซนติเมตร (ช่วง กม. ที่ 5+200 - 8+530)
8. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วมสูง 50 เซนติเมตร (ช่วง กม. ที่ 0+100 - 0+800)
9. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วมสูง 40 เซนติเมตร (กม. ที่ 0+300)
10. สายทาง ชพ.2010 แยก ทล.41 (กม.ที่ 16+981) - บ้านคลองชุม อําเภอเมือง และสวี จังหวัดชุมพร น้ําท่วมสูง 70 เซนติเมตร (ช่วง กม. ที่ 13+500 - 17+500)
11. สายทาง ชพ.2032 แยก ทล.41 (กม.ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 100 เซนติเมตร (ช่วง กม. ที่ 0+000 - 1+250)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว และจัดเจ้าหน้าที่เตรียมความพร้อมซ่อมแซมฟื้นฟูสายทางที่ประสบอุทกภัยอย่างเร่งด่วน เพื่อบรรเทาความเดือดร้อนในการสัญจรของประชาชน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-การรถไฟแห่งประเทศไทย แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้
วันอังคารที่ 1 กุมภาพันธ์ 2565
การรถไฟแห่งประเทศไทย แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้
การรถไฟแห่งประเทศไทย (รฟท.) กระทรวงคมนาคม แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้  อําเภอเมือง จังหวัดอุดรธานี เบื้องต้นพนักงานการรถไฟฯ เส
การรถไฟแห่งประเทศไทย (รฟท.) กระทรวงคมนาคม แจ้งเหตุ เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ ระหว่างสถานีหนองขอนกว้าง - หนองตะไก้ อําเภอเมือง จังหวัดอุดรธานี เบื้องต้นพนักงานการรถไฟฯ เสียชีวิต 2 ราย ไม่มีผู้โดยสารได้รับอันตราย
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ รฟท. เปิดเผยว่า เมื่อวันที่ 31 มกราคม 2565 เวลา 19.45 น. รฟท. ได้รับรายงาน เกิดเหตุขบวนรถเร็วที่ 134 หนองคาย - กรุงเทพ ชนกับรถบรรทุกพ่วง 18 ล้อ บริเวณจุดตัดเสมอระดับทางรถไฟ - รถยนต์ หลักกิโลเมตรที่ 564/6-7 ระหว่างสถานีหนองขอนกว้าง - หนองตะไก้ อําเภอเมือง จังหวัดอุดรธานี ส่งผลให้ขบวนรถตกราง 1 เพลา 2 ล้อ รถจักรดีเซล หมายเลข 4106 ได้รับความเสียหายอย่างมาก และกีดขวางการเดินรถ เบื้องต้นพบผู้เสียชีวิต 2 ราย เป็นพนักงานของ รฟท. คือนายวุฒิชัย เรืองอร่าม พนักงานขับรถ และนายเจนณรงค์ ชื่นช้อย ช่างเครื่อง แต่ไม่มีผู้โดยสารได้รับอันตรายใด ๆ
ทั้งนี้ ภายหลังเกิดเหตุนายนิรุฒ มณีพันธ์ ผู้ว่าการรถไฟแห่งประเทศไทย ได้สั่งการให้เจ้าหน้าที่ที่เกี่ยวข้อง ลงพื้นที่ตรวจสอบที่เกิดเหตุอย่างเร่งด่วนเพื่อหาสาเหตุการเกิดอุบัติเหตุในครั้งนี้ และเข้าช่วยเหลือเร่งกู้ขบวนรถที่ตกราง ให้กลับมาเปิดให้บริการได้โดยเร็วที่สุด พร้อมทั้งได้ส่งสารแสดงความเสียใจต่อครอบครัวพนักงานขับรถและช่างเครื่องของ รฟท. ที่เสียชีวิตจากอุบัติเหตุในครั้งนี้ โดยพร้อมเข้าไปดูแลช่วยเหลือครอบครัวของพนักงานที่เสียชีวิตจากการปฏิบัติหน้าที่อย่างเต็มที่
Facebook ทีมพีอาร์การรถไฟแห่งประเทศไทย https://www.facebook.com/129946050353608/posts/5473038706044289/?d=n
INSTAGRAM SRT OFFICIAL https://www.instagram.com/p/CZZmc4vPvTD/?utm_medium=copy_link
Twitter SRT OFFICIAL @PR_SRT https://twitter.com/pr_srt/status/1488176850459250688?s=21
รัฐบาลไทย-ข่าวทำเนียบรัฐบาล-​ การประกวดอินโฟกราฟิก ชิงเงินรางวัลรวมกว่า 263,000 บาท พร้อมโล่และเกียรติบัตร ในหัวข้อ “สำนึกในพระมหากรุณาธิคุณ และถวายความจงรักภักดี เทิดทูนสถาบันพระมหากษัตริย์ไทย”
วันศุกร์ที่ 5 สิงหาคม 2565
​ การประกวดอินโฟกราฟิก ชิงเงินรางวัลรวมกว่า 263,000 บาท พร้อมโล่และเกียรติบัตร ในหัวข้อ “สํานึกในพระมหากรุณาธิคุณ และถวายความจงรักภักดี เทิดทูนสถาบันพระมหากษัตริย์ไทย”
สํานักงานปลัดกระทรวงกลาโหม โดยสํานักงานเลขานุการสํานักงานปลัดกระทรวงกลาโหม ขอเชิญชวนส่งผลงานอินโฟกราฟิก เข้าประกวดในโครงการเฉลิมพระเกียรติพระบาทสมเด็จพระเจ้าอยู่หัวและสถาบันพระมหากษัตริย์
ในหัวข้อ “สํานึกในพระมหากรุณาธิคุณ และถวายความจงรักภักดี เทิดทูนสถาบันพระมหากษัตริย์ไทย” เพื่อแสดงความจงรักภักดีและถวายราชสักการะ เนื่องในโอกาสเฉลิมพระชนมพรรษา พระบาทสมเด็จพระเจ้าอยู่หัว 70 พรรษา น้อมสํานึกในพระมหากรุณาธิคุณและถวายความจงรักภักดีต่อสถาบันพระมหากษัตริย์ ตลอดจนสร้างความรู้ความเข้าใจในการปกครองระบอบประชาธิปไตยอันมีพระมหากษัตริย์ทรงเป็นพระประมุข ประชาชนและเยาวชนของชาติ เกิดความปรองดองสมานฉันท์ มีความเข้าใจร่วมกันและเกิดความรักความสามัคคีเป็นอันหนึ่งอันเดียวกัน
สําหรับการประกวดในปีนี้จัดขึ้นเป็นปีที่ ๒ ชิงเงินรางวัลรวมกว่า 263,000 บาท พร้อมโล่และเกียรติบัตร โดยแบ่งการประกวดออกเป็น ๔ ระดับ ระดับมัธยมศึกษาตอนต้น หัวข้อ “พระราชกรณียกิจในดวงใจของข้าพเจ้า” ระดับมัธยมศึกษาตอนปลาย หัวข้อ “บรรเทาทุกข์บํารุงสุขแก่ราษฎร์ภายใต้พระราชกรณียกิจ” ระดับอุดมศึกษา หัวข้อ “ดั่งน้ําทิพย์ชโลมใจพระราชกรณียกิจ บรรเทาวิกฤตการณ์โควิด-19” และระดับประชาชนทั่วไป หัวข้อ “๗๐ พรรษา ปวงประชาสุขใจใต้ร่มพระบารมี”
ผู้ที่สนใจสามารถส่งผลงานเข้าประกวดได้ตั้งแต่วันนี้จนถึงวันที่ ๓๐ สิงหาคม ๒๕๖๕ สนใจดูรายละเอียดเพิ่มเติมได้ที่ https://www.heartphranakhon.com/infomod2565/